11 Re tla ba re se ra fetša go ahlaahla mehlala e mebotse ge re sa bolela ka Jesu, yena Morwa wa Modimo. Tatagwe o mo rutile dilo tše dintši gomme o ile a di tšeela godimo kudu. Go tšeela godimo dilo tšeo a di rutilwego go bonagala mantšung a gagwe ao a rego: “Ke bolela dilo tše go etša ge Tate a nthutile.” (Joh. 8:28) Le gona o be a kganyoga gore ba bangwe le bona ba holwe ke seo a ithutilego sona. O ile a botša mašaba a batho gore: “Le metseng e mengwe ke swanetše go bolela ditaba tše dibotse tša Mmušo wa Modimo, gobane ke sona se ke se rometšwego.” (Luka 4:18, 43) O ile a thuša batheetši ba gagwe go bona bohlokwa bja go “se [be] karolo ya lefase” le, leo gantši le sa tšeelego dilo tša moya godimo.—Joh. 15:19. Valerie: E šetše e le nywaga e 25 mola Troy e bago yo mongwe wa Dihlatse tša Jehofa. Ga e sa le go tloga ka nako yeo, o mpontšhitše lerato, botho le go nnaganela e le ka kgonthe.